**SIKKER KOMFORT I DUSJEN**

**Den daglige dusjen nyter du mest i sikre omgivelser. Dusjkabinetter er både trygge mot vannskader og gode for daglig hygiene.**

Vannskader på badet topper statistikken over forsikringssaker i hjemmet. Med det SINTEF-godkjente dusjkabinettet Porsgrund Showerama 8-5 reduseres risikoen betydelig, samtidig som familien får en god løsning med kvalitet tvers igjennom.

Showerama-dusjkabinettet fra Porsgrund er en av Norges mest solgte, og det er ikke uten grunn for her er mulighetene mange. Faktisk kan du velge blant flere hundre kombinasjoner, og alle er like trygge og med gode løsninger.

Dusjkabinettet i standardmodell har hvite profiler, hvit søyle med hvit dusjstang og hvit front på dusjkaret. I tillegg kan du få modellen i børstet aluminium, lekker rød eller maskulin sort, som for eksempel kan matches med tilsvarende farge på toalettsetet. Veggene kommer i klart, røkfarget, frostet eller mønstret glass.

**Badstu i dusjen**

Det er tenkt på detaljene i Showerama-serien. Det er lett å skru dusjen av og på, selv med såpeglatte hender, og det samme gjelder det elegant dørhåndtaket med godt grep. Den moderne hånddusjen justerer du enkelt opp og ned, og ekstra stor toppdusj gir en nydelig regnfølelse. Termostatbatteri og to praktiske hyller i gjennomsiktig plexiglass er standard ved Showerama 8-5.

For det lille ekstra velger du et dampaggregat som skaper en nydelig badstufølelse i dusjen. Dette krever også en damphette, som gir ytterligere god beskyttelse mot vannsprut og damp i rommet.

Dusjkabinetter er det sikreste alternativet for å unngå kostbare vannskader. Spesielt i de tilfellene der du ikke har kontroll over oppbyggingen av badet, og kanskje skal pusse opp på gamle løsninger. Porsgrunds dusjkabinett er SINTEF-godkjent, og det betyr at de er sertifisert nettopp for din trygghet. Kabinetter beskytter mot vannsprut på både vegg og gulv, og minsker risikoen for å skli på våte flater.

**Enkel rengjøring**

Våre dusjkabinett er designet for en trygg og effektiv hverdag. Rengjøringen forenkles blant annet med stort avløp og praktiske hjul under, noe som gjør kabinettet enkelt å flytte. Frontpanelet kan også lett løftes av.

Porsgrund Showerama 8-5 er en av de sikreste løsningene til badet ditt. Du får både topp kvalitet, beskyttelse mot vannskader og ikke minst fleksible løsninger som passer bad i forskjellig stil og størrelser.

Glem heller ikke å sjekke ut andre dusjløsninger i Porsgrund Showerama-serien – her finner du dusjhjørner, dusjdører, dusjnisjer og dusjvegger.

[www.porsgrundbad.no](http://www.porsgrundbad.no)

For ytterligere informasjon, kontakt:

Anne Ersnes

Markedskoordinator Norge, Porsgrund Bad AS

Mobil: + 47 97 95 07 18